การเลือกเครื่องสำอางและทรงผมที่ดีที่สุด การแต่งตัวเพื่อความสบายและสไตล์ การใช้ประโยชน์จากเวลาที่เดินทาง
ไม่ว่าสภาพอากาศจากสถานที่ที่คุณมาหรือสถานที่ที่คุณกำลังเดินทางไปจะเป็นอย่างไร การทำผิวให้ชุ่มชื้นจะทำให้มันดูมีสุขภาพดีและดูดี ทาโลชั่นบนผิวกายเช่นเดียวกับมอยส์เจอร์ไรเซอร์ที่มี SPF กันแดดบนใบหน้า ทาครีมทามือในขณะที่เดินทาง เลือกกลิ่นที่คุณชอบเพราะมันจะช่วยให้คุณผ่อนคลาย บางคนชอบเกล้า ผมบางคนชอบปล่อยผม เลือกทรงผมที่คุณชอบมากที่สุดแต่ทำให้มันดูเรียบง่าย อย่าใช้เวลานานในการดัดผมที่จะคลายตัวเมื่อคุณเดินทางถึงจุดหมายปลายทาง เพื่อไม่ให้ผมปกปิดใบหน้า การถักเปียคือตัวเลือกที่ดี หากคุณกำลังเดินทางไปยังบริเวณที่มีความชื้น คุณควรใส่เซรั่มป้องกันผมชี้ฟูก่อนที่จะจัดแต่งทรงผม นักเดินทางหลายคนเลือกที่จะไม่แต่งหน้าเพราะคุณไม่จำเป็นต้องดูสวยงามเมื่อเดินทาง หากคุณเลือกที่จะแต่งหน้าก็ควรใช้ไพรเมอร์ก่อนที่จะลงรองพื้นเพื่อป้องกันไม่ให้เครื่องสำอางหลุดออก ใช้อายแชโดว์สีธรรมชาติและใช้อายไลเนอร์หากต้องการ ตามด้วยมาสคาร่าเล็กน้อยเลือกลิปสติกสีเข้มหากคุณต้องการดูจัดจ้านมากขึ้น  พกฟิล์มซับมันไว้ในกระเป๋าเพื่อซับความมันส่วนเกิน อย่าลืมลิปบาล์มเพื่อทำให้รอยยิ้มของคุณดูสดใสและชุ่มชื้น เลือกเนื้อผ้าที่โปร่งและเบาเพื่อทำให้คุณรู้สึกสบายตลอดวัน ผ้าทอคือตัวเลือกที่ดีสำหรับการเดินทางเพราะมันสวมใส่สบายและสามารถพับเก็บในกระเป๋าเดินทางได้ เนื้อผ้าสแปนเด็กซ์ไม่มีรอยยับและจะคงรูปนานกว่าผ้าฝ้าย 100% ผ้าสังเคราะห์เป็นตัวเลือกที่ดีเช่นกันโดยเฉพาะอย่างยิ่งหากคุณเลือกบางสิ่งที่ไม่กักเก็บความชื้น  หลีกเลี่ยงผ้าลินินเพราะมันยับง่าย การเลือกชุดโปรดของคุณจะช่วยให้คุณรู้สึกมั่นใจเวลาเดินทาง ชุดโปรดของคุณต้องเป็นชุดที่สวมใส่สบายเพราะไม่เช่นนั้นมันคงไม่เป็นชุดโปรดของคุณ  สำหรับผู้หญิง ลองจับคู่ชุดเดรสยาวกับแจ็คเก็ตที่น่ารัก มันทำให้คุณเคลื่อนไหวได้ง่ายและดูเก๋ไก๋หรือใส่เลกกิ้ง เสื้อตัวยาวและผ้าพันคอที่สวย  สำหรับผู้ชาย ลองใส่ยีนสีเข้มและเสื้อโปโล วิธีนี้คุณจะแต่งตัวดูดีกว่าสวมเสื้อทีเชิ้ตแต่คุณไม่จำเป็นต้องใส่เสื้อเชิ้ตที่มีกระดุม คุณสามารถเลือกเสื้อกันหนาวน้ำหนักเบาและกางเกงที่สวมสบายโดยมีสีเป็นกลาง เช่น ดำหรือกรมท่า การสวมเสื้อผ้าหลายชั้นดีต่อการท่องเที่ยวเพราะมันสามารถสวมทับหรือถอดออกได้ตามอุณหภูมิในรถหรือเครื่องบิน การสวมเสื้อผ้าหลายชั้นยังเป็นประโยชน์หากอุณหภูมิแตกต่างจากสถานที่ที่คุณเดินทางมาเป็นอย่างมาก เพิ่มผ้าพันคอหรือเสื้อกันหนาวและถอดมันหากคุณรู้สึกร้อนเกินไป การนำเสื้อแจ็คเก็ตมาด้วยจะทำให้คุณหายหนาวบนเครื่องบินละประหยัดพื้นที่ในกระเป๋าเดินทาง ถึงแม้ว่าคุณจะต้องการเลือกเสื้อผ้าที่สวมสบายในขณะที่เดินทางแต่คุณยังสามารถแต่งตัวตามแฟชั่นได้ ทำชุดของคุณให้โดดเด่นด้วยการเพิ่มผ้าพันคอที่มีลายหรือกระเป๋าถือน่ารัก เติมด้วยสร้อยคอหรือกำไลข้อมือ คุณยังสามารถเพิ่มที่คาดผมมีลายหรือแว่นกันแดดขนาดใหญ่ เลือกรองเท้าที่สวมสบายและเข้ากับชุด คุณไม่ควรสวมรองเท้าคู่ใหม่เมื่อเดินทาง สวมให้มันขยายตัวก่อนเพื่อป้องกันรองเท้ากัดและปัญหาอื่นๆ  สวมรองเท้าแตะแบบสวมหรือรองเท้าที่คุณสามารถถอดออกได้ง่าย สิ่งนี้เป็นประโยชน์อย่างยิ่งหากคุณบินไปยังจุดหมายปลายทางเพราะคุณสามารถถอดรองเท้าออกเมื่อผ่านการตรวจรักษาความปลอดภัยที่สนามบิน สวมถุงเท้าเพื่อที่เท้าจะไม่เย็น เลือกถุงเท้าที่ไม่กักเก็บความชื้น เช่น ถุงเท้าที่ทำจากใยไผ่ การหลับระหว่างเดินทางสามารถช่วยให้คุณรู้สึกและดูดีเมื่อไปถึงจุดหมายปลายทาง พยายามพักผ่อนในขณะที่เดินทาง หากคุณไม่สามารถหลับได้ก็ควรสวมผ้าปิดตาและทำสมาธิหรือพักผ่อน คุณจำเป็นต้องทำให้ร่างกายชุ่มชื้นเวลาเดินทางโดยเฉพาะอย่างยิ่งหากคุณเดินทางด้วยเครื่องบิน ดื่มน้ำอย่างน้อย 1 แก้วต่อชั่วโมงเพื่อทำให้คุณรู้สึกดีขึ้นและดูสดใสขึ้น เติมใบมิ้นท์หรือผลไม้ลงในน้ำหากคุณต้องการ จำกัดปริมาณแอลกอฮอล์เมื่อเดินทาง ดื่มเพียงแก้วเดียว เช่น ไวน์ 1 แก้ว มันง่ายกว่าในการเลือกอาหารฟาสต์ฟู้ดสำหรับการเดินทางหรือเติมกระเป๋าของคุณด้วยอาหารที่ไม่มีประโยชน์ สิ่งเหล่านี้จะไม่ทำให้คุณดูหรือรู้สึกดี เพราะฉะนั้น คุณควรหลีกเลี่ยงความต้องการเหล่านี้ แทนที่จะทำแบบนั้น คุณควรเตรียมอาหารหรือขนมที่มีประโยชน์ต่อร่างกายสำหรับการเดินทาง ลองเลือก:  แซนวิชหรือแรปที่มีไส้ที่คุณชอบ ผลไม้ที่เหมาะสำหรับการเดินทาง เช่น แอปเปิ้ล ส้มและกล้วย ถั่วและธัญพืช สลัดในกล่องเล็ก แครอทและเซเลอรี่แท่ง แปรงฟัน เคี้ยวหมากฝรั่งหรืออมลูกอมมิ้นท์เพื่อทำให้ลมหายใจสดชื่น คุณยังสามารถเติมผลิตภัณฑ์ระงับกลิ่นกายหรือฉีดน้ำหอม พกขวดสเปรย์อันเล็กที่เติมน้ำและน้ำมันลาเวนเดอร์ 2-3 หยด ฉีดบนใบหน้าเพื่อทำให้ผิวสดชื่น
ทำผิวให้ชุ่มชื้น. เลือกทรงผมที่สบาย. แต่งหน้าอย่างเรียบง่าย. ใช้เนื้อผ้าที่ไม่มีรอยยับ. เลือกชุดโปรดของคุณ. สวมหลายชั้น. แต่งตัวด้วยเครื่องประดับ. เลือกรองเท้าที่สวมสบาย. หลับบนเครื่องบินหรือในรถ. ทำให้ร่างกายชุ่มชื้นตลอดเวลา. ทานอาหารหรือขนมที่มีประโยชน์. ทำตัวเองให้สดชื่นก่อนเดินทางถึงจุดหมายปลายทาง.
https://www.wikihow.com/Look-Good-when-Traveling https://www.wikihow.com/Look-Good-when-Traveling https://www.wikihow.com/Look-Good-when-Traveling
Choosing the Best Makeup and Hairstyle Dressing for Comfort and Style Taking Advantage of Down Time